               COMISIA EUROPEANĂ
            Bruxelles, 7.3.2019
            COM(2019) 125 final
            2019/0070(COD)
            Propunere de
            DECIZIE A PARLAMENTULUI EUROPEAN ȘI A CONSILIULUI
            de modificare a Deciziei nr. 1313/2013/UE a Parlamentului European și a Consiliului privind un mecanism de protecție civilă al Uniunii
            (Text cu relevanță pentru SEE)

               EXPUNERE DE MOTIVE

               1.CONTEXTUL PROPUNERII

               •Motivele și obiectivele propunerii

                  Articolul 19 din Decizia nr. 1313/2013/UE privind un mecanism de protecție civilă al Uniunii
                     1
                   („mecanismul Uniunii”) și dispozițiile conexe se referă la pachetul financiar disponibil în sprijinul protecției civile în actualul cadru financiar multianual (2014-2020). Având în vedere că actualul cadru financiar multianual se apropie de sfârșit, aceste dispoziții trebuie modificate pentru a se asigura continuarea finanțării mecanismului Uniunii.

                  Domeniul de aplicare al prezentei modificări este strict limitat la dispozițiile bugetare prevăzute în Decizia nr. 1313/2013/UE și nu ar trebui să aducă schimbări de fond. Modificarea propusă este în concordanță cu propunerea Comisiei din 2 mai 2018 privind cadrul financiar multianual 2021-2027
                     2
                  . Suma indicată în prezenta propunere reflectă, de asemenea, nivelul de ambiție stabilit de Comisie în propunerea sa de revizuire a Deciziei nr. 1313/2013/UE din 23 noiembrie 2017 (propunerea rescEU)
                     3
                  .

                  Prezenta propunere prevede că data de intrare în vigoare va fi 1 ianuarie 2021 și este adaptată unei Uniuni cu 27 de state membre, în conformitate cu intenția Regatului Unit de a se retrage din UE și din Euratom.

               •Coerența cu dispozițiile existente în domeniul de politică vizat

                  Prezenta propunere oferă resursele bugetare necesare pentru a sprijini consolidarea mecanismului Uniunii. Acest mecanism contribuie la obiectivul general de a acționa în direcția unei „Europe care protejează”, stabilit de Comisie în comunicarea sa privind cadrul financiar multianual 2021-2027
                     4
                  .

                  În cadrul noii propuneri, finanțarea legată de protecția civilă a fost inclusă într-o singură rubrică (rubrica 5, „Securitate și apărare”), alături de alte programe legate de protecție. Această rubrică va cuprinde atât dimensiunea internă, cât și dimensiunea externă a protecției civile.

               •Coerența cu alte politici ale Uniunii

                  Modificarea propusă va pune la dispoziție resursele necesare pentru promovarea sinergiilor și pentru întărirea relațiilor existente dintre mecanismul Uniunii și alte politici ale UE.

                  Prezenta modificare va asigura contribuția mecanismului Uniunii la consolidarea capacităților UE în ceea ce privește gestionarea riscului de dezastre (de la prevenirea dezastrelor la pregătirea, răspunsul și redresarea în caz de dezastre).

               2.TEMEIUL JURIDIC, SUBSIDIARITATEA ȘI PROPORȚIONALITATEA

               •Temeiul juridic

                  Temeiul juridic al prezentei propuneri este articolul 196 din Tratatul privind funcționarea Uniunii Europene.

               •Subsidiaritatea (în cazul competențelor neexclusive)

                  Comisia are o competență de sprijinire în domeniul protecției civile. Responsabilitatea principală pentru prevenirea, pregătirea și răspunsul în caz de dezastre revine în continuare statelor membre. Mecanismul Uniunii a fost instituit deoarece dezastrele majore pot depăși capacitățile de răspuns ale oricărui stat membru care acționează individual. În centrul acestuia se află furnizarea de asistență reciprocă bine coordonată și rapidă între statele membre.

                  Prezenta modificare vizează alinierea dispozițiilor bugetare ale programului la propunerea Comisiei privind cadrul financiar multianual 2021-2027. Având în vedere caracterul său tehnic/financiar, prezenta modificare nu are implicații în ceea ce privește principiul subsidiarității și nu aduce modificări acestui principiu.

               •Proporționalitatea

                  Prezenta propunere nu depășește ceea ce este necesar pentru atingerea obiectivelor urmărite. Aceasta a fost elaborată pentru a se asigura că obiectivele urmărite pot fi realizate.

                  Cifrele propuse în prezenta modificare corespund cifrelor anunțate în propunerea Comisiei privind cadrul financiar multianual 2021-2027. Acestea respectă principiul proporționalității.

               •Alegerea instrumentului

                  Prezenta propunere vizează modificarea unei decizii existente. În acest scop, instrumentul cel mai relevant și mai simplu este o propunere de decizie.

               3.REZULTATELE EVALUĂRILOR EX POST, ALE CONSULTĂRILOR CU PĂRȚILE INTERESATE ȘI ALE EVALUĂRILOR IMPACTULUI

               Prezenta modificare are caracter tehnic întrucât vizează alinierea dispozițiilor bugetare ale Deciziei la propunerea Comisiei privind cadrul financiar multianual 2021-2027, adoptată la 2 mai 2018. Fondul acesteia se bazează pe propunerea de revizuire a Deciziei nr. 1313/2013/UE din 23 noiembrie 2017 (propunerea rescEU). Prin urmare, nu s-a efectuat nicio evaluare a impactului.

                  Cu toate acestea, principiile unei mai bune legiferări au fost aplicate atât propunerii inițiale a Comisiei care definește cadrul financiar multianual general pentru perioada 2021-2027, cât și propunerii de revizuire a Deciziei nr. 1313/2013/UE din 23 noiembrie 2017 (propunerea rescEU).

               •Evaluările ex post/verificarea adecvării legislației existente

                  Nu se aplică (a se vedea mai sus)

               •Consultările cu părțile interesate

                  Nu se aplică (a se vedea mai sus)

               •Obținerea și utilizarea cunoștințelor de specialitate

                  Nu se aplică (a se vedea mai sus)

               •Evaluarea impactului

                  Nu se aplică (a se vedea mai sus)

               •Adecvarea reglementărilor și simplificarea

                  Nu se aplică (a se vedea mai sus)

               •Drepturile fundamentale

                  Nu se aplică (a se vedea mai sus)

               4.IMPLICAȚIILE BUGETARE

                  În conformitate cu propunerea Comisiei privind cadrul financiar multianual pentru perioada 2021-2027, a fost alocată suma de 1 400 000 000 EUR
                     5
                   (în prețuri curente) pentru punerea în aplicare a mecanismului Uniunii în perioada respectivă. Alocarea bugetară propusă reflectă nivelul de ambiție stabilit în propunerea de revizuire a Deciziei nr. 1313/2013/UE din 23 noiembrie 2017 (propunerea rescEU). Bugetul suplimentar va permite realizarea următoarelor acțiuni:

               ·consolidarea capacității colective a statelor membre și a UE de a răspunde la dezastre prin crearea unei rezerve specifice de capacități de răspuns (rescEU);

               ·cofinanțări mai ridicate (sau noi cofinanțări) din partea UE pentru adaptarea, repararea, transportul și/sau exploatarea capacităților angajate în cadrul Rezervei europene de protecție civilă;

               ·concentrarea într-o măsură mai mare pe prevenire și pe îmbunătățirea coerenței cu alte politici-cheie ale UE;

               ·crearea unei rețele de cunoștințe în materie de protecție civilă și

               ·consolidarea cooperării cu țările din vecinătate.

               Fișa legislativă și financiară care însoțește prezenta propunere oferă mai multe detalii cu privire la implicațiile bugetare și la resursele umane și administrative necesare.

               5.
                     ALTE ELEMENTE

               •Planurile de punere în aplicare și măsurile de monitorizare, evaluare și raportare

                  Se aplică articolul 34 alineatul (2) din Decizia nr. 1313/2013/UE privind un mecanism de protecție civilă al Uniunii. Acest articol prevede că „acțiunile care primesc asistență financiară sunt monitorizate în mod periodic pentru a se urmări punerea lor în aplicare”. Acesta conține, de asemenea, cerințe mai generale pentru Comisie, și anume obligația de a prezenta Parlamentului European și Consiliului, o dată la doi ani, un raport cu privire la „progresele înregistrate în direcția îndeplinirii obiectivelor în materie de capacitate și lacunele care persistă” în ceea ce privește Rezerva europeană de protecție civilă, ținând seama de crearea capacităților rescEU. În plus, Comisia ar trebui, de asemenea, să evalueze aplicarea deciziei, transmițând Parlamentului European și Consiliului, o dată la cinci ani, o comunicare cu privire la eficacitatea, eficiența costurilor și punerea în aplicare în continuare a deciziei. O astfel de evaluare ar trebui să se bazeze pe indicatorii prevăzuți la articolul 3 din Decizia nr. 1313/2013/UE.

               •Documentele explicative (în cazul directivelor)

                  Nu se aplică

               •Explicarea detaliată a dispozițiilor specifice ale propunerii

                  Prezenta propunere modifică doar dispozițiile bugetare ale Deciziei nr. 1313/2012/UE.

                  Pachetul financiar menționat la articolul 19 din Decizia nr. 1313/2013/UE trebuie actualizat și înlocuit cu noile cifre prevăzute în propunerea Comisiei privind cadrul financiar multianual 2021-2027. În plus, având în vedere că mecanismul Uniunii/rescEU va fi inclus într-o singură rubrică (rubrica 5: „Securitate și apărare”), spre deosebire de situația actuală în care este împărțit între rubricile 3 și 4, textul ar trebui modificat în consecință.

                  Prezenta propunere prevede, de asemenea, eliminarea anexei I, care stabilește, în prezent, procentajele relative de finanțare din pachetul financiar global pe care ar trebui să le primească fiecare pilon al mecanismului Uniunii (prevenire, pregătire și răspuns). Având în vedere modificările prezentate în propunerea de revizuire a Deciziei nr. 1313/2013/UE din 23 noiembrie 2017 (propunerea rescEU), procentajele menționate în anexa I nu par să asigure suficientă flexibilitate pentru ca UE să poată realiza obiectivele pe care le-a stabilit. În caz de urgență, procentajele din anexa I generează o sarcină administrativă nejustificată și ar putea limita flexibilitatea necesară, într-un an dat, pentru adaptarea la nevoile în caz de dezastru. Necesitatea de a investi în toate etapele ciclului de gestionare a riscurilor de dezastre – prevenire, pregătire și răspuns – este, în orice caz, încorporată în mecanismul Uniunii.

                  Ca urmare a eliminării anexei I, alineatele (4), (5) și (6) ale articolului 19 ar trebui, de asemenea, să fie eliminate, întrucât se referă în mod direct la procentajele menționate în anexa I.

                  În consecință, propunerea modifică, de asemenea, articolul 30 privind exercitarea delegării de competențe conferite Comisiei. În timp ce fondul articolului rămâne neschimbat, trimiterile la articolul 19 sunt eliminate. Articolul 30 nu a fost eliminat pentru a include posibilitatea adoptării de acte delegate, astfel cum se stipulează în propunerea de revizuire a Deciziei nr. 1313/2013/UE din 23 noiembrie 2017 (propunerea rescEU)
                     6
                  .

               2019/0070 (COD)

               Propunere de

               DECIZIE A PARLAMENTULUI EUROPEAN ȘI A CONSILIULUI

               de modificare a Deciziei nr. 1313/2013/UE a Parlamentului European și a Consiliului privind un mecanism de protecție civilă al Uniunii

               (Text cu relevanță pentru SEE)

               PARLAMENTUL EUROPEAN ȘI CONSILIUL UNIUNII EUROPENE,

               având în vedere Tratatul privind funcționarea Uniunii Europene, în special articolul 196,

               având în vedere propunerea Comisiei Europene,

               după transmiterea proiectului de act legislativ parlamentelor naționale,

               având în vedere avizul Comitetului Economic și Social European
                  7
               ,

               având în vedere avizul Comitetului Regiunilor
                  8
               ,

               hotărând în conformitate cu procedura legislativă ordinară,

               întrucât:

               (1)Comisia a adoptat o Propunere
                  9
                de decizie a Parlamentului European și a Consiliului de modificare a Deciziei nr. 1313/2013/UE privind un mecanism de protecție civilă al Uniunii din 23 noiembrie 2017
                  10
               .

               (2)Propunerea Comisiei de decizie a Parlamentului European și a Consiliului de modificare a Deciziei nr. 1313/2013/UE vizează consolidarea capacității colective de pregătire și răspuns la dezastre prin sporirea posibilităților oferite de Rezerva europeană de protecție civilă. Acest lucru presupune constituirea unei rezerve de capacități de protecție civilă care să fie utilizată în cadrul operațiunilor Uniunii („rescEU”) și consolidarea măsurilor aplicabile în domeniul prevenirii.

               (3)Dezvoltarea în continuare a Rezervei europene de protecție civilă și acoperirea costurilor suplimentare care decurg din granturile de adaptare și din exploatarea capacităților angajate în Rezerva europeană de protecție civilă necesită o finanțare sporită din partea Uniunii.

               (4)Stabilirea, desfășurarea și exploatarea capacităților rescEU necesită credite adecvate.

               (5)Decizia nr. 1313/2013/UE stabilește un pachet financiar pentru mecanismul Uniunii care constituie principala valoare de referință destinată să acopere cheltuielile programului până la sfârșitul perioadei bugetare 2014-2020.

               (6)Pachetul financiar prevăzut la articolul 19 din Decizia nr. 1313/2013/UE trebuie actualizat și înlocuit cu noile cifre prevăzute în propunerea Comisiei privind cadrul financiar multianual 2021-2027
                  11
               .

               (7)În temeiul cadrului financiar multianual 2021-2027, creditele pentru mecanismul de protecție civilă al Uniunii sunt incluse în noua rubrică 5 „Securitate și apărare”.

               (8)Anexa I la Decizia nr. 1313/2013/UE nu este suficient de flexibilă pentru a permite Uniunii să ajusteze în mod corespunzător investițiile în acțiuni de prevenire, pregătire și răspuns. Nivelurile investiților care urmează să fie alocate diferitelor etape ale ciclului de gestionare a riscurilor de dezastre trebuie stabilite în prealabil. Din această cauză, Uniunea nu poate reacționa la caracterul imprevizibil al gestionării dezastrelor.

               (9)O nouă dispoziție financiară ar trebui să înlocuiască dispozițiile financiare ale Deciziei nr. 1313/2013/UE care se referă la pachetul financiar alocat mecanismului de protecție civilă al Uniunii în conformitate cu actualul cadru financiar multianual (2014-2020). Pentru a alinia pachetul financiar alocat mecanismului de protecție civilă al Uniunii la cifrele propuse pentru cadrul financiar multianual 2021-2027, articolul 1 alineatul (1) litera (a) ar trebui să se aplice de la 1 ianuarie 2021.

               (10)Prin urmare, Decizia nr. 1313/2013/UE ar trebui modificată în consecință,

               ADOPTĂ PREZENTA DECIZIE:

               Articolul 1

               Decizia nr. 1313/2013/UE se modifică după cum urmează:

               (1)Articolul 19 se modifică după cum urmează:

               (a) alineatul (1) se înlocuiește cu următorul text:

               „(1) Pachetul financiar destinat punerii în aplicare a mecanismului Uniunii pentru perioada 2021-2027 este de 1 400 000 000 EUR, în prețuri curente.”;

               (b) alineatele (4), (5) și (6) se elimină.

               (2)Articolul 20a
                  12
                se modifică după cum urmează:

               (a)alineatul (1) se înlocuiește cu următorul text:

               „(1) Destinatarii fondurilor Uniunii recunosc originea și asigură vizibilitatea finanțării Uniunii (în special atunci când promovează acțiunile și rezultatele obținute), oferind informații coerente, concrete și proporționale adresate unor categorii de public diverse, printre care mass-media și publicul larg. Orice asistență sau finanțare furnizată în temeiul prezentei decizii asigură, de asemenea, o vizibilitate adecvată a Uniunii, inclusiv vizibilitatea emblemei Uniunii pentru capacitățile menționate la articolul 11, articolul 12 și articolul 21 alineatul (2) litera (c).

               (2) Comisia pune în aplicare acțiuni de informare și comunicare privind prezenta decizie, acțiunile și rezultatele sale. Resursele financiare alocate prezentei decizii contribuie, de asemenea, la comunicarea instituțională a priorităților politice ale Uniunii, în măsura în care acestea sunt legate de obiectivele prevăzute la articolul 3 alineatul (1).

               Comisia elaborează o strategie de comunicare pentru a le prezenta cetățenilor rezultatele tangibile ale acțiunilor întreprinse în cadrul mecanismului Uniunii.

               (3) Comisia acordă medalii pentru recunoașterea și onorarea angajamentelor pe termen lung și a contribuțiilor extraordinare la protecția civilă a Uniunii.”

               (3)Articolul 30
                  13
                se modifică după cum urmează:

               (a)alineatul (2) se elimină;

               (b)alineatul (4) se înlocuiește cu următorul text:

               „(4) Delegarea de competențe menționată la articolul 21 alineatul (3) poate fi revocată oricând de Parlamentul European sau de Consiliu. O decizie de revocare pune capăt delegării de competențe specificate în decizia respectivă. Decizia intră în vigoare în ziua următoare publicării în Jurnalul Oficial al Uniunii Europene sau la o dată ulterioară specificată în textul deciziei. Decizia nu aduce atingere actelor delegate care sunt deja în vigoare.”;

               (c)alineatul (7) se înlocuiește cu următorul text:

               „Un act delegat adoptat în temeiul articolului 21 alineatul (3) intră în vigoare numai în cazul în care nici Parlamentul European, nici Consiliul nu au formulat obiecțiuni în termen de două luni de la notificarea acestuia către Parlamentul European și Consiliu sau în cazul în care, înaintea expirării termenului respectiv, Parlamentul European și Consiliul au informat Comisia că nu vor formula obiecțiuni. Termenul respectiv se prelungește cu două luni la inițiativa Parlamentului European sau a Consiliului.”

               (4)Anexa I se elimină.

               Articolul 2

               Prezenta decizie intră în vigoare în a douăzecea zi de la data publicării în Jurnalul Oficial al Uniunii Europene.

               Cu toate acestea, articolul 1 alineatul (1) litera (a) din prezenta decizie se aplică de la 1 ianuarie 2021.

               Articolul 3

               Prezenta decizie se adresează statelor membre.

               Adoptată la Bruxelles,

                  Pentru Parlamentul European,
                        Pentru Consiliu,

                  Președintele
                        Președintele

               FIȘĂ FINANCIARĂ LEGISLATIVĂ

               1.CADRUL PROPUNERII/INIȚIATIVEI

               1.1.Titlul propunerii/inițiativei

               1.2.Domeniul (domeniile) de politică vizat(e)

               1.3.Obiectul propunerii/inițiativei

               1.4.Obiectiv(e)

               1.4.1.Cerința (cerințele) care trebuie îndeplinită (îndeplinite) pe termen scurt sau lung, inclusiv un calendar detaliat pentru punerea în aplicare a inițiativei

               1.4.2.Valoarea adăugată a intervenției Uniunii (aceasta poate rezulta din diferiți factori, de exemplu mai buna coordonare, securitatea juridică, o mai mare eficacitate sau complementaritate). În sensul prezentului punct, „valoarea adăugată a intervenției Uniunii” este valoarea ce rezultă din intervenția Uniunii care depășește valoarea ce ar fi fost obținută dacă ar fi acționat doar statele membre.

               1.4.3.Învățăminte desprinse din experiențele anterioare similare

               1.4.4.Compatibilitatea și posibilele sinergii cu alte instrumente corespunzătoare

               1.5.Durata și impactul financiar

               1.6.Modul (modurile) de gestiune preconizat(e)

               2.MĂSURI DE GESTIUNE

               2.1.Dispoziții în materie de monitorizare și de raportare

               2.2.Sistemul (sistemele) de gestiune și de control

               2.2.1.Justificarea modului (modurilor) de gestiune, a mecanismului (mecanismelor) de punere în aplicare a finanțării, a modalităților de plată și a strategiei de control propuse

               2.2.2.Informații privind riscurile identificate și sistemul (sistemele) de control intern instituit(e) pentru atenuarea lor

               2.2.3.Estimarea și justificarea raportului cost-eficacitate al controalelor (raportul dintre costurile controalelor și valoarea fondurilor aferente gestionate) și evaluarea nivelurilor preconizate ale riscurilor de eroare (la plată și la închidere)

               2.3.Măsuri de prevenire a fraudelor și a neregulilor

               3.IMPACTUL FINANCIAR ESTIMAT AL PROPUNERII/INIȚIATIVEI

               3.1.Rubrica (rubricile) din cadrul financiar multianual și linia (liniile) bugetară (bugetare) de cheltuieli afectată (afectate)

               3.2.Impactul financiar estimat al propunerii asupra creditelor

               3.2.1.Sinteza impactului estimat asupra creditelor operaționale

               3.2.2.Sinteza impactului estimat asupra creditelor cu caracter administrativ

               3.2.3.Contribuțiile terților

               3.3.Impactul estimat asupra veniturilor

               FIȘĂ FINANCIARĂ LEGISLATIVĂ

               1.CADRUL PROPUNERII/INIȚIATIVEI

               1.1.Titlul propunerii/inițiativei

               Propunere de decizie a Parlamentului European și a Consiliului de modificare a Deciziei nr. 1313/2013/UE privind un mecanism de protecție civilă al Uniunii

               1.2.Domeniul (domeniile) de politică vizat(e) (clusterul de programe)

               Prezenta propunere asigură resursele bugetare necesare pentru a sprijini acțiunile UE în domeniul protecției civile, în special prin intermediul unui mecanism al Uniunii consolidat. Acest mecanism contribuie la obiectivul general al unei „Europe care protejează”, astfel cum este menționat în Comunicarea Comisiei către Parlamentul European, Consiliul European și Consiliu intitulată „Un nou cadru financiar multianual, modern și capabil să asigure îndeplinirea eficientă a obiectivelor prioritare ale Uniunii după anul 2020”
                  14
               .

               În conformitate cu noua propunere privind cadrul financiar multianual, finanțarea legată de protecția civilă a fost inclusă într-o singură rubrică: Rubrica 5 „Securitate și apărare”. Clusterul specific este „Răspunsul în caz de criză”, titlul 14, capitolul 02. Acest cluster va cuprinde atât dimensiunea internă, cât și dimensiunea externă a protecției civile.

               1.3.Obiectul propunerii/inițiativei

               ◻ o acțiune nouă

               ◻ o acțiune nouă întreprinsă ca urmare a unui proiect-pilot/a unei acțiuni pregătitoare
                  15

               X prelungirea unei acțiuni existente

               ◻ o fuziune sau o redirecționare a uneia sau mai multor acțiuni către o altă/o nouă acțiune

               1.4.Motivele propunerii/inițiativei

               1.4.1.Cerința (cerințele) care trebuie îndeplinită (îndeplinite) pe termen scurt sau lung, inclusiv un calendar detaliat pentru punerea în aplicare a inițiativei

               Prezenta decizie modifică pachetul financiar al unei acțiuni existente pentru a permite continuarea acțiunii respective în următoarea perioadă a cadrului financiar multianual. Obiectivul general al legislației existente este de a continua consolidarea cooperării dintre UE și statele membre și de a facilita coordonarea în domeniul protecției civile pentru prevenirea, pregătirea și răspunsul la dezastre naturale și provocate de om.

               Asistența financiară acordată în cadrul mecanismului Uniunii pentru prevenire și pregătire este cheltuită în conformitate cu un program de lucru anual adoptat de Comitetul pentru protecție civilă. Acest comitet stabilește cerințele și criteriile pentru cheltuirea fondurilor alocate.

               Prezenta inițiativă se referă la pachetul financiar disponibil pentru mecanismul Uniunii în cadrul financiar multianual 2021-2027. De aceea, inițiativa va fi pusă în aplicare anual începând din 2021.

               Se adoptă, de asemenea, o decizie financiară separată privind răspunsul în caz de dezastre. Având în vedere caracterul imprevizibil al dezastrelor, nu există un calendar precis de punere în aplicare. Toate aspectele deciziei vor fi puse în aplicare rapid și/sau atunci când este necesar.

               1.4.2.Valoarea adăugată a intervenției Uniunii (aceasta poate rezulta din diferiți factori, de exemplu mai buna coordonare, securitatea juridică, o mai mare eficacitate sau complementaritate). În sensul prezentului punct, „valoarea adăugată a intervenției Uniunii” este valoarea ce rezultă din intervenția Uniunii care depășește valoarea ce ar fi fost obținută dacă ar fi acționat doar statele membre.

               Motivele acțiunii la nivelul UE (ex ante):

               Situațiile de urgență și experiențele recente au scos în evidență existența unor lacune în materie de protecție civilă în Europa. Astfel de lacune devin din ce în ce mai evidente ca urmare a schimbărilor climatice și a creșterii frecvenței și a intensității dezastrelor. Acest lucru s-a confirmat mai ales în cursul sezonului incendiilor forestiere din 2017. Propunerea de revizuire a Deciziei nr. 1313/2013/UE din 23 noiembrie 2017 (propunerea rescEU)
                  16
                a fost, prin urmare, considerată necesară în vederea consolidării mecanismului Uniunii.

               Alocarea bugetară propusă reflectă nivelul de ambiție stabilit în propunerea Comisiei de modificare a mecanismului de protecție civilă al Uniunii. Bugetul suplimentar va permite realizarea următoarelor acțiuni:

               ·consolidarea capacității colective a statelor membre și a Uniunii de a răspunde la dezastre prin crearea unei rezerve specifice de capacități de răspuns (rescEU);

               ·cofinanțări mai ridicate (sau noi cofinanțări) din partea UE pentru adaptarea, repararea, transportul și/sau exploatarea capacităților angajate în cadrul Rezervei europene de protecție civilă;

               ·concentrarea într-o măsură mai mare pe prevenire și pe îmbunătățirea coerenței cu alte politici-cheie ale UE;

               ·crearea unei rețele de cunoștințe în materie de protecție civilă și

               ·consolidarea cooperării cu țările din vecinătate.

               Valoarea adăugată pe care se preconizează că o va avea intervenția UE (ex post)

               Finanțarea prevăzută în prezenta propunere ar trebui să aibă drept rezultat:

               1)
                     reducerea decalajului dintre nevoile populațiilor afectate de dezastre și asistența disponibilă ca urmare a includerii (probabile) a mai multor capacități în Rezerva europeană de protecție civilă și a creării unei rezerve de capacități la nivelul UE;

               2)
                     economii de scară rezultate din crearea unei rezerve „minime” de capacități la nivelul UE în locul investirii în niveluri extrem de ridicate de pregătire în toate statele membre;

               3)
                     o mai mare coerență și legături mai puternice între diferitele domenii de politică, prin utilizarea optimă a instrumentelor existente ale UE;

               4)
                     creșterea eficienței, în special în ceea ce privește rapiditatea sprijinului acordat de mecanismul Uniunii ca răspuns în caz de dezastre, inclusiv datorită simplificării procedurilor administrative.

               1.4.3.Învățăminte desprinse din experiențele anterioare similare

               Mecanismul Uniunii a produs, până acum, rezultate încurajatoare din punctul de vedere al performanțelor pentru fiecare dintre cei trei piloni (prevenire/pregătire/răspuns). Statele participante și principalele părți interesate au în linii mari opinii pozitive cu privire la acest mecanism. Aceasta a fost concluzia generală a evaluării intermediare a mecanismului Uniunii (2014-2016), care a fost realizată de un consultant extern și publicată în august 2017.

               O altă concluzie desprinsă din evaluarea intermediară, precum și din raportul Curții de Conturi Europene
                  17
                a fost necesitatea de a îmbunătăți cadrul de monitorizare a rezultatelor mecanismului Uniunii. Aceasta implică îmbunătățirea caracterului măsurabil al rezultatelor, eventual prin indicatori cantitativi și valori de referință care să contribuie la concentrarea într-o măsură mai mare pe impactul în timp. Comisia a introdus indicatori de realizare măsurabili pentru toate acțiunile. Aceasta este prima etapă a unui proces pe termen mai lung de încadrare a asistenței financiare acordate prin intermediul mecanismului într-o abordare axată mai mult pe rezultate.

               O altă sursă relevantă care a stat la baza propunerii Comisiei de îmbunătățire a funcționării actuale a mecanismului Uniunii este imaginea de ansamblu asupra riscurilor la nivelul UE
                  18
               . În elaborarea acestei imagini de ansamblu au fost utilizate evaluările naționale ale riscurilor prezentate de statele membre pe baza legislației existente.

               Comisia se bazează, de asemenea, pe experiența dobândită:

               ·în situațiile de urgență gestionate de mecanismul Uniunii de la crearea sa în 2001;

               ·ca urmare a proiectelor finanțate în cadrul cererilor de propuneri lansate începând din 2013 în ceea ce privește pregătirea și prevenirea și

               ·ca urmare a proiectului-pilot finanțat în cadrul cererii de propuneri lansate în 2008, care vizează intensificarea cooperării dintre statele membre în ceea ce privește combaterea incendiilor forestiere.

               1.4.4.Compatibilitatea și posibilele sinergii cu alte instrumente corespunzătoare

               Coerența cu următoarele acte legislative:

               –Regulamentul (CE) nr. 1257/96 al Consiliului din 20 iunie 1996 privind ajutorul umanitar;

               –Regulamentul (CE) nr. 1406/2002 al Parlamentului European și al Consiliului din 27 iunie 2002 de instituire a unei Agenții Europene pentru Siguranță Maritimă;

               –Regulamentul (CE) nr. 2012/2002 al Consiliului din 11 noiembrie 2002 de instituire a Fondului de solidaritate al Uniunii Europene;

               –Regulamentul (CE) nr. 1717/2006 al Parlamentului European și al Consiliului din 15 noiembrie 2006 de instituire a unui instrument de stabilitate;

               –Decizia nr. 1313/2013/UE a Parlamentului European și a Consiliului din 17 decembrie 2013 privind un mecanism de protecție civilă al Uniunii;

               –Regulamentul (UE) nr. 375/2014 al Parlamentului European și al Consiliului din 3 aprilie 2014 de instituire a Corpului voluntar european de ajutor umanitar (inițiativa „Voluntari UE pentru ajutor umanitar”);

               –Regulamentul (UE) nr. 2016/369 al Consiliului din 15 martie 2016 privind furnizarea sprijinului de urgență pe teritoriul Uniunii;

               –Regulamentul (UE) nr. 1303/2013 al Parlamentului European și al Consiliului din 17 decembrie 2013 de stabilire a unor dispoziții comune privind Fondul european de dezvoltare regională, Fondul social european, Fondul de coeziune, Fondul european agricol pentru dezvoltare rurală și Fondul european pentru pescuit și afaceri maritime, precum și de stabilire a unor dispoziții generale privind Fondul european de dezvoltare regională, Fondul social european, Fondul de coeziune și Fondul european pentru pescuit și afaceri maritime și de abrogare a Regulamentului (CE) nr. 1083/2006 al Consiliului (JO L 347, 20.12.2013, p. 320).

               1.5.Durata și impactul financiar

               X durată limitată

               –X
                     de la 1.1.2021 până la 31.12.2027

               –X
                     impactul financiar din 2021 până în 2027 pentru creditele de angajament și din 2020 până în 2032 pentru creditele de plată

               ◻ durată nelimitată

               –punere în aplicare cu o perioadă de creștere în intensitate din AAAA până în AAAA,

               –urmată de o perioadă de funcționare la capacitate maximă.

               1.6.Modul (modurile) de gestiune preconizat(e)
                  19

               X Gestiune directă asigurată de Comisie

               –X prin intermediul departamentelor sale, inclusiv al personalului din delegațiile Uniunii;

               –◻
                     prin intermediul agențiilor executive

               ◻ Gestiune partajată cu statele membre

               X Gestiune indirectă, cu delegarea sarcinilor de execuție bugetară:

               –◻ țărilor terțe sau organismelor pe care le-au desemnat acestea;

               –X organizațiilor internaționale și agențiilor acestora (a se preciza);

               –◻BEI și Fondului european de investiții;

               –◻ organismelor menționate la articolele 70 și 71 din Regulamentul financiar;

               –◻ organismelor de drept public;

               –◻ organismelor de drept privat cu misiune de serviciu public, cu condiția să prezinte garanții financiare adecvate;

               –◻ organismelor de drept privat dintr-un stat membru care sunt responsabile cu punerea în aplicare a unui parteneriat public-privat și care prezintă garanții financiare adecvate;

               –◻ persoanelor cărora li se încredințează executarea unor acțiuni specifice în cadrul PESC, în temeiul titlului V din TUE, și care sunt identificate în actul de bază relevant.

               2.MĂSURI DE GESTIUNE

               2.1.Dispoziții în materie de monitorizare și de raportare

               Acțiunile și măsurile care primesc asistență financiară în temeiul acestor decizii sunt monitorizate în mod periodic.

               Comisia trebuie să evalueze mecanismul Uniunii în conformitate cu articolul 34 din Decizia nr. 1313/2013/UE.

               2.2.Sistemul (sistemele) de gestiune și de control

               2.2.1.Justificarea modului (modurilor) de gestiune, a mecanismului (mecanismelor) de punere în aplicare a finanțării, a modalităților de plată și a strategiei de control propuse

               Asistența financiară acordată în cadrul mecanismului Uniunii pentru prevenire și pregătire este cheltuită în conformitate cu un program de lucru anual adoptat de Comitetul pentru protecție civilă. Comisia transmite în mod regulat Comitetului informații cu privire la punerea în aplicare a programului de lucru. Se adoptă, de asemenea, o decizie financiară separată privind răspunsul la dezastre.

               Pe baza învățămintelor desprinse din punerea în aplicare a mecanismului Uniunii până acum, Comisia nu prevede modificări de fond ale măsurilor de gestionare care sunt deja în vigoare.

               2.2.2.Informații privind riscurile identificate și sistemul (sistemele) de control intern instituit(e) pentru atenuarea lor

               Sistemul de control intern existent al Comisiei Europene se aplică pentru a asigura că fondurile disponibile în cadrul mecanismului Uniunii sunt utilizate în mod corespunzător și în conformitate cu legislația corespunzătoare.

               Structura sistemului actual este următoarea:

               1. Echipa de control intern din cadrul serviciului responsabil (Direcția Generală Protecție Civilă și Operațiuni Umanitare Europene/DG ECHO) se concentrează asupra respectării procedurilor administrative și a legislației în vigoare în domeniul protecției civile. Cadrul de control intern al Comisiei este utilizat în acest scop.

               2. Auditurile periodice realizate de către auditori externi în ceea ce privește granturile și contractele care sunt atribuite din bugetul alocat protecției civile sunt incluse pe deplin în planul anual de audit al DG ECHO.

               3. Evaluarea activităților generale de către evaluatori externi.

               Acțiunile realizate pot fi auditate de Oficiul European de Luptă Antifraudă (OLAF) și de Curtea de Conturi.

               În ceea ce privește supravegherea și monitorizarea, experiența vastă dobândită în legătură cu executarea instrumentului de ajutor umanitar se va aplica, efectuându-se modificările necesare, în executarea mecanismului Uniunii în cadrul gestiunii indirecte.

               2.2.3.Estimarea și justificarea raportului cost-eficacitate al controalelor (raportul dintre costurile controalelor și valoarea fondurilor aferente gestionate) și evaluarea nivelurilor preconizate ale riscurilor de eroare (la plată și la închidere)

               Costul estimat al strategiei de control a DG ECHO reprezintă 1,1 % din bugetul pentru 2017 executat în cadrul gestiunii indirecte și 0,6 % din bugetul pentru 2017 executat în cadrul gestiunii directe. Principalele componente ale acestui indicator sunt:

               –costurile totale de personal ale experților DG ECHO pe teren, plus costurile unităților financiare și operaționale înmulțite cu perioada estimată (50 %) dedicată activităților de asigurare a calității, de control și de monitorizare;

               –resursele totale din sectorul de audit extern al DG ECHO dedicate auditurilor și verificărilor.

               Ținând cont de costurile reduse ale acestor forme de control și de beneficiile cuantificabile (corecții și recuperări) și necuantificabile (efectul disuasiv și creșterea calității în urma controalelor) asociate acestora, Comisia poate conchide că beneficiile cuantificabile și necuantificabile ale controalelor depășesc cu mult costurile limitate ale acestora.

               În ceea ce privește entitățile cărora le-a fost încredințată execuția fondurilor UE în cadrul gestiunii indirecte, Comisia contribuie cu până la 7 % din costurile lor eligibile directe pentru a asigura supravegherea și gestionarea finanțării UE.

               Acest lucru este confirmat și de rata de 1,08 % a erorilor reziduale multianuale raportată de Comisie în 2017 pentru Direcția Generală Ajutor Umanitar și Protecție Civilă.

               2.3.Măsuri de prevenire a fraudelor și a neregulilor

               Strategia antifraudă a DG ECHO, în conformitate cu strategia antifraudă a Comisiei, este utilizată pentru a se asigura:

               –alinierea pe deplin a controalelor interne antifraudă ale DG ECHO la strategia antifraudă a Comisiei;

               –orientarea metodei DG ECHO de gestionare a riscului de fraudă spre identificarea domeniilor cu risc de fraudă și a reacțiilor adecvate.

               Sistemele utilizate pentru cheltuirea fondurilor UE în țările terțe permit recuperarea datelor relevante, astfel încât acestea să poată fi incluse în gestionarea riscului de fraudă (de exemplu, pentru detectarea dublei finanțări).

               Dacă este necesar, vor fi instituite grupuri de rețele și instrumente informatice adecvate menite să analizeze cazurile de fraudă legate de sector.

               3.IMPACTUL FINANCIAR ESTIMAT AL PROPUNERII/INIȚIATIVEI

               3.1.Rubrica din cadrul financiar multianual și noua (noile) linie (linii) bugetară (bugetare) de cheltuieli propusă (propuse)

                        Rubrica din cadrul financiar multianual

                        Linia bugetară

                        Tipul de
                        cheltuieli

                        Contribuție

                        Numărul și rubrica

                        Dif./ Nedif.
                           20

                        din partea țărilor AELS
                           21

                        din partea țărilor candidate
                           22

                        din partea țărilor terțe
                           23

                        în sensul [articolului 21 alineatul (2) litera (e)] din Regulamentul financiar

                        5

                        14 02 01 – Mecanismul de protecție civilă al Uniunii: prevenire și pregătire

                        Dif.

                        DA

                        DA

                        DA

                        NU

                        5

                        14 02 02 – Mecanismul de protecție civilă al Uniunii: răspuns

                         Dif.

                        DA

                        DA

                        DA

                        NU

               3.2.Impactul estimat asupra cheltuielilor

               3.2.1.Sinteza impactului estimat asupra cheltuielilor
                  24

               milioane EUR (cu trei zecimale)

                        Rubrica din cadrul financiar
                        multianual

                        5

                        Securitate și apărare

                        2021

                        2022

                        2023

                        2024

                        2025

                        2026

                        2027

                        După 2027

                        TOTAL

                        14 02 01 Mecanismul de protecție civilă al Uniunii: prevenire și pregătire

                        Angajamente

                        1

                        165,464

                        169,794

                        173,189

                        176,653

                        180,186

                        183,790

                        187,368

                        1 236,446

                        Plăți

                        2

                        50,000

                        92,272

                        138,419

                        164,867

                        169,103

                        172,994

                        176,793

                        271,998

                        1 236,446

                        14 02 02 – Mecanismul de protecție civilă al Uniunii: răspuns

                        Angajamente

                        3

                        22,000

                        22,440

                        22,889

                        23,347

                        23,814

                        24,290

                        24,776

                        163,554

                        Plăți

                        4

                        8,965

                        17,000

                        19,455

                        19,845

                        21,432

                        21,861

                        22,298

                        32,698

                        163,554

                        TOTAL credite pentru pachetul financiar al programului

                        Angajamente

                        =1+3

                        187,464

                        192,234

                        196,078

                        200,000

                        204,000

                        208,080

                        212,144

                        1 400,000

                        Plăți

                        =2+4

                        58,965

                        109,272

                        157,874

                        184,712

                        190,535

                        194,855

                        199,091

                        304,696

                        1 400,000

                        Rubrica din cadrul financiar
                        multianual

                        7

                        „Cheltuieli administrative”

               milioane EUR (cu trei zecimale)

                        2021

                        2022

                        2023

                        2024

                        2025

                        2026

                        2027

                        După 2027

                        TOTAL

                        Resurse umane

                        21,448

                        21,665

                        21,882

                        22,099

                        22,099

                        22,099

                        22,099

                        153,391

                        Alte cheltuieli administrative

                        1,098

                        1,107

                        1,115

                        1,124

                        1,124

                        1,124

                        1,124

                        7,817

                        TOTAL credite de la RUBRICA 7 din cadrul financiar multianual

                        22,546

                        22,772

                        22,997

                        23,223

                        23,223

                        23,223

                        23,223

                        161,208

               milioane EUR (cu trei zecimale)

                        2021

                        2022

                        2023

                        2024

                        2025

                        2026

                        2027

                        După 2027

                        TOTAL

                        TOTAL credite
                        de la diversele RUBRICI
                        din cadrul financiar multianual

                        Angajamente

                        210,010

                        215,006

                        219,075

                        223,223

                        227,223

                        231,303

                        235,367

                        1 561,208

                        Plăți

                        81,511

                        132,044

                        180,871

                        207,935

                        213,758

                        218,078

                        222,314

                        304,696

                        1 561,208

               3.2.2.Sinteza impactului estimat asupra creditelor administrative

               –◻
                     Propunerea/inițiativa nu implică utilizarea de credite cu caracter administrativ

               –X
                     Propunerea/inițiativa implică utilizarea de credite cu caracter administrativ, conform explicațiilor de mai jos:

               milioane EUR (cu trei zecimale)

                        Anii

                        2021

                        2022

                        2023

                        2024

                        2025

                        2026

                        2027

                        TOTAL

                        RUBRICA 7
                        din cadrul financiar multianual

                        Resurse umane

                        21,448

                        21,665

                        21,882

                        22,099

                        22,099

                        22,099

                        22,099

                        153,391

                        Alte cheltuieli administrative

                        1,098

                        1,107

                        1,115

                        1,124

                        1,124

                        1,124

                        1,124

                        7,817

                        Subtotal RUBRICA 7
                        din cadrul financiar multianual

                        22,546

                        22,772

                        22,997

                        23,223

                        23,223

                        23,223

                        23,223

                        161,208

                        În afara RUBRICII 7
                           25

                        din cadrul financiar multianual

                        Resurse umane

                        Alte cheltuieli
                        cu caracter administrativ

                        Subtotal
                        în afara RUBRICII 7
                        din cadrul financiar multianual

                        TOTAL

                        22,546

                        22,772

                        22,997

                        23,223

                        23,223

                        23,223

                        23,223

                        161,208

               Necesarul de credite pentru resursele umane și pentru alte cheltuieli cu caracter administrativ va fi acoperit de creditele direcției generale (DG) respective care sunt deja alocate pentru gestionarea acțiunii și/sau au fost redistribuite intern în cadrul DG-ului respectiv, completate, după caz, cu resurse suplimentare care ar putea fi alocate DG-ului care gestionează acțiunea în cadrul procedurii anuale de alocare și ținând seama de constrângerile bugetare.

               3.2.2.1.Necesarul de resurse umane estimat

               –◻
                     Propunerea/inițiativa nu implică utilizarea de resurse umane

               –X
                     Propunerea/inițiativa implică utilizarea de resurse umane, conform explicațiilor de mai jos:

               Estimări în echivalent normă întreagă (ENI)

                        Anii

                        2021

                        2022

                        2023

                        2024

                        2025

                        2026

                        2027

                        •Posturi din schema de personal (funcționari și agenți temporari)

                        La sediu și în reprezentanțele Comisiei

                         102

                        103

                        104

                        105

                        105

                         105

                        105

                        În delegații

                        Cercetare

                        •Personal extern (în echivalent normă întreagă: ENI) – AC, AL, END, INT și JPD
                           26

                        Rubrica 7

                        Finanțare în cadrul RUBRICII 7 din cadrul financiar multianual

                        - la sediu

                        91

                        92

                        93

                        94

                        94

                        94

                        94

                        - în delegații

                        Finanțare din pachetul financiar al programului
                           27

                        - la sediu

                        - în delegații

                        Cercetare

                        Altele (a se preciza)

                        TOTAL

                        193

                        195

                        197

                        199

                        199

                        199

                        199

               Necesarul de resurse umane va fi asigurat din efectivele de personal ale DG-ului în cauză alocate deja pentru gestionarea acțiunii și/sau redistribuite intern în cadrul DG-ului, completate, după caz, cu resurse suplimentare ce ar putea fi acordate DG-ului care gestionează acțiunea în cadrul procedurii anuale de alocare și ținând seama de constrângerile bugetare.

               Descrierea sarcinilor care trebuie efectuate:

                        Funcționari și personal temporar

                        Acest tabel prezintă cifre orientative privind necesarul total de personal pentru întreaga perioadă 2021-2027. Cifra de referință pe baza căreia a fost solicitat personalul suplimentar este de 189 ENI (și anume, personalul care lucrează în domeniul protecției civile la 31 decembrie 2020). Această cifră include deja personalul solicitat în 2017 pentru a sprijini propunerea Comisiei de consolidare a mecanismului de protecție civilă al Uniunii (propunerea rescEU).

                        Numărul total al membrilor de personal suplimentar solicitat pentru perioada 2021-2027 este de 10 ENI. Această solicitare este justificată de faptul că noul compromis privind revizuirea mecanismului de protecție civilă al Uniunii va avea drept rezultat un sistem mult mai complex care va fi mai greu de creat și de gestionat în comparație cu propunerea prezentată de Comisie în noiembrie 2017. Acest lucru se datorează gradului mai ridicat de complexitate administrativă pe care Consiliul a convenit să îl introducă, în special în ceea ce privește dezvoltarea în comun a activelor, cofinanțată de Comisie. În plus, vor trebui acum stabilite prin intermediul unor acte de punere în aplicare elementele pe care Comisia le-a prezentat inițial ca parte a propunerii legislative, cum ar fi capacitățile pe care le va include rezerva rescEU (de exemplu, mijloace aeriene de stingere a incendiilor, echipe medicale de urgență), precum și modul în care se va desfășura gestionarea operațională a acestei rețele (de exemplu, definirea procedurii decizionale pentru desfășurarea capacităților).

                        În general, se vor căuta profiluri juridice, inclusiv experți în materie de achiziții publice, și profiluri interinstituționale pentru îndeplinirea acestor sarcini. Cererea de personal suplimentar este eșalonată pe perioada următorului cadru financiar multianual, ceea ce va permite repetarea acestui proces iterativ pentru diverse capacități noi, menținând totodată personalul necesar pentru gestionarea capacităților existente.

                        În consecință, va fi nevoie mai întâi de personal suplimentar pentru pregătirea actelor de punere în aplicare și pentru urmărirea procesului legislativ de definire a tipului de capacități care vor fi incluse în rescEU (de exemplu, capacități aeriene de stingere a incendiilor, echipe medicale de urgență, capacități de a face față riscurilor chimice, biologice, radiologice și nucleare) și, ulterior, pentru elaborarea condițiilor de utilizare.

                        În conformitate cu acordul politic general, primul act de punere în aplicare care va defini capacitățile rescEU se va axa pe capacitățile aeriene de stingere a incendiilor. După adoptarea actelor de punere în aplicare privind capacitățile aeriene de stingere a incendiilor, va începe faza de dezvoltare a capacităților rescEU de stingere a incendiilor. Astfel cum s-a menționat mai sus, acest proces va fi probabil complex, având în vedere că mai multe state membre pot participa la dezvoltarea unei singure capacități prin intermediul unui acord de achiziție comună, spre deosebire de propunerea inițială a Comisiei care viza simplificarea cofinanțării și conferirea de competențe Comisiei care să îi permită acesteia să achiziționeze sau să închirieze bunuri pe cont propriu. Pregătirea și gestionarea acordurilor de achiziție comună vor crea complicații suplimentare care nu au fost prevăzute inițial.

                        Acest proces (definirea capacităților și a condițiilor de utilizare, dezvoltarea capacităților, utilizarea capacităților etc.) va trebui repetat pentru alte tipuri de capacități, cum ar fi capacitățile medicale de urgență sau capacitățile de a face față riscurilor chimice, biologice, radiologice sau nucleare. Acest lucru se datorează faptului că noul compromis prevede posibilitatea de a include o gamă mult mai largă de capacități în cadrul rezervei rescEU, spre deosebire de propunerea inițială a Comisiei care prevedea doar patru capacități. Prin urmare, va fi nevoie de personal suplimentar pe perioada cadrului financiar multianual pentru ca aceste nevoi emergente să poată fi satisfăcute, continuându-se totodată gestionarea capacităților existente ale rescEU. Va fi nevoie, așadar, de profiluri cu expertiză relevantă în domenii-cheie de protecție civilă pentru a sprijini dezvoltarea altor tipuri de capacități.

                        Personal extern

                        Se va căuta, de asemenea, personal extern pentru a acoperi rolurile menționate mai sus.

                        În plus, personalul extern poate oferi, de asemenea, expertiză cu privire la anumite aspecte tehnice legate de dezvoltarea capacităților.

               3.2.3.Contribuțiile terților

               Propunerea/inițiativa:

               –◻
                     nu prevede cofinanțare din partea terților

               –X
                     prevede cofinanțare din partea terților

               Contribuțiile financiare din partea terților
                  28
                nu pot fi calculate în această etapă, deoarece nu s-a luat încă o decizie privind sumele necesare.

               3.3.Impactul estimat asupra veniturilor

               –X
                     Propunerea/inițiativa nu are impact financiar asupra veniturilor.

               –◻
                     Propunerea/inițiativa are următorul impact financiar:

               –◻
                     asupra resurselor proprii

               –◻
                     asupra altor venituri

               vă rugăm să precizați dacă veniturile sunt alocate unor linii de cheltuieli ◻

               milioane EUR (cu trei zecimale)

                        Linia bugetară pentru venituri:

                        Impactul propunerii/inițiativei
                           29

                        2021

                        2022

                        2023

                        2024

                        2025

                        2026

                        2027

                        Articolul …...

                     (1)

                        Decizia nr. 1313/2013/UE a Parlamentului European și a Consiliului din 17 decembrie 2013 privind un mecanism de protecție civilă al Uniunii (JO L 347, 20.12.2013, p. 924).

                     (2)

                        COM(2018) 321 final.

                     (3)

                        COM(2017) 772 final.

                     (4)

                        Titlul comunicării este „Un buget modern pentru o Uniune care protejează, capacitează și apără”.

                     (5)

                        COM(2018) 321 final, p. 29.

                     (6)

                        COM(2017) 772 final.

                     (7)

                        JO C , , p. .

                     (8)

                        JO C , , p. .

                     (9)

                        Propunere de decizie a Parlamentului European și a Consiliului de modificare a Deciziei nr. 1313/2013/UE privind un mecanism de protecție civilă al Uniunii din 23 noiembrie 2017 [COM(2017) 772 final].

                     (10)

                        Decizia nr. 1313/2013/UE a Parlamentului European și a Consiliului din 17 decembrie 2013 privind un mecanism de protecție civilă al Uniunii (JO L 347, 20.12.2013, p. 924).

                     (11)

                        COM(2018) 321 final.

                     (12)

                        Până la adoptarea probabilă a prezentei propuneri, propunerea de revizuire a Deciziei nr. 1313/2013/UE din 23 noiembrie 2017 (propunerea rescEU), în care a fost adăugat un nou articol privind vizibilitatea (articolul 20a), ar trebui să fie deja în vigoare (data prevăzută pentru intrarea în vigoare este 21 martie 2019). Având în vedere necesitatea de a raționaliza comunicarea instituțională pentru toate noile propuneri privind cadrul financiar multianual în urma orientărilor SG [ARES (2018) 4555072], articolul 20a se modifică pentru a se conforma normelor interne în materie.

                     (13)

                        Până la adoptarea probabilă a prezentei propuneri, propunerea de revizuire a Deciziei nr. 1313/2013/UE din 23 noiembrie 2017 (propunerea rescEU) ar trebui să fie deja în vigoare (data prevăzută pentru intrarea în vigoare este 21 martie 2019). Modificarea prevăzută în prezentul document face trimitere la articolul 30, astfel cum este formulat în Decizia nr. 1313/2013/UE revizuită.

                     (14)

                        COM(2018) 98 final.

                     (15)

                        Astfel cum se menționează la articolul 58 alineatul (2) litera (a) sau (b) din Regulamentul financiar.

                     (16)

                        COM(2017) 772 final.

                     (17)

                        Curtea de Conturi Europeană, „Mecanismul de protecție civilă al Uniunii: coordonarea răspunsului la dezastre survenite în afara UE a fost, în linii mari, eficace”, Raportul special nr. 33, 2016.

                     (18)

                        Documentul de lucru al serviciilor Comisiei, Overview of Natural and Man-made Disaster Risks the European Union may face („Imagine de ansamblu asupra riscurilor de dezastre naturale și provocate de om cu care s-ar putea confrunta Uniunea Europeană”), SWD(2017) 176 final, 23.5.2017.

                     (19)

                        Site-ul BudgWeb conține explicații detaliate privind modurile de gestiune, precum și trimiteri la Regulamentul financiar:
                  https://myintracomm.ec.europa.eu/budgweb/EN/man/budgmanag/Pages/budgmanag.aspx

                     (20)

                        Dif. = credite diferențiate / Nedif. = credite nediferențiate.

                     (21)

                        AELS: Asociația Europeană a Liberului Schimb. Țările AELS care fac parte din SEE pot adera la mecanismul de protecție civilă al Uniunii ca „state participante”, astfel cum se prevede la articolul 28 alineatul (1) litera (a) din Decizia nr. 1313/2013/UE.

                     (22)

                        Țările candidate și, după caz, candidații potențiali din Balcanii de Vest. Aceste țări pot adera la mecanismul de protecție civilă al Uniunii ca „state participante”, astfel cum se prevede la articolul 28 alineatul (1) litera (b) din Decizia nr. 1313/2013/UE.

                     (23)

                        În sensul prezentului tabel, trimiterea la țări terțe ar trebui înțeleasă ca „alte țări europene” care nu fac încă parte din mecanismul de protecție civilă al Uniunii, dar care ar putea adera în viitor, astfel cum se prevede la articolul 28 alineatul (1) litera (a) din Decizia nr. 1313/2013/UE. Nu se așteaptă alte contribuții din partea altor țări terțe decât cele menționate mai sus.

                     (24)

                        „S-ar putea ca totalurile să nu corespundă din cauza rotunjirii.”

                     (25)

                        Asistență tehnică și/sau administrativă și cheltuieli de sprijin pentru punerea în aplicare a programelor și/sau a acțiunilor UE (fostele linii „BA”), cercetare indirectă și cercetare directă.

                     (26)

                        AC= agent contractual; AL= agent local; END = expert național detașat; INT = personal pus la dispoziție de agenți de muncă temporară; JPD = tânăr profesionist în delegații.

                     (27)

                        Subplafonul pentru personal extern acoperit din creditele operaționale (fostele linii „BA”).

                     (28)

                        Contribuțiile din partea terților se referă la contribuțiile „statelor participante” la mecanismul de protecție civilă al Uniunii, astfel cum se specifică în tabelul 3.1 (de mai sus) și în conformitate cu explicațiile furnizate în notele de subsol 21, 22 și 23.

                     (29)

                        În ceea ce privește resursele proprii tradiționale (taxe vamale, cotizații pentru zahăr), sumele indicate trebuie să fie sume nete, și anume sumele brute după deducerea unei cote de 20 % pentru costurile de colectare.


               COMISIA EUROPEANĂ
            Bruxelles, 30.4.2019
            COM(2019) 207 final
            2019/0100(NLE)
            Propunere de
            DECIZIE A CONSILIULUI
            privind poziția care urmează să fie adoptată în numele Uniunii Europene în cadrul Comitetului de cooperare instituit prin Acordul de cooperare și uniune vamală dintre Comunitatea Economică Europeană și Republica San Marino în ceea ce privește dispozițiile aplicabile referitoare la producția ecologică și etichetarea produselor ecologice, precum și la regimul de import al produselor ecologice

               EXPUNERE DE MOTIVE

               1.Obiectul propunerii

               Prezenta propunere se referă la o decizie de stabilire a poziției care urmează să fie adoptată în numele Uniunii, în cadrul Comitetului de cooperare UE-San Marino, în legătură cu adoptarea preconizată a unei decizii privind dispozițiile aplicabile, în temeiul Acordului de cooperare și uniune vamală dintre UE și San Marino, referitoare la producția ecologică, etichetarea produselor ecologice și regimul de import al produselor ecologice.

               2.Contextul propunerii

               2.1.Acordul de cooperare și uniune vamală dintre Comunitatea Economică Europeană și Republica San Marino

               Acordul de cooperare și uniune vamală dintre Comunitatea Economică Europeană și Republica San Marino (denumit în continuare „acordul”) vizează să instituie o uniune vamală între părți și să promoveze o cooperare globală între acestea pentru a contribui la dezvoltarea socială și economică a Republicii San Marino și pentru a consolida relațiile dintre acestea. Acordul a intrat în vigoare la 1 aprilie 2002.

               2.2.Comitetul de cooperare UE-San Marino

               Comitetul de cooperare UE-San Marino este responsabil cu administrarea acordului și cu asigurarea punerii în aplicare adecvate a acestuia. Comitetul este compus din reprezentanți ai Comisiei (asistați de delegați ai statelor membre) și ai Republicii San Marino. Deciziile se iau de comun acord. Președinția este deținută de un reprezentant al Comisiei în perioada 1 ianuarie-30 iunie a fiecărui an și de un reprezentant al Republicii San Marino în a doua jumătate a anului.

               2.3.Actul avut în vedere al Comitetului de cooperare UE-San Marino

               În cadrul următoarei sale sesiuni, Comitetul de cooperare UE-San Marino va adopta o decizie privind dispozițiile aplicabile referitoare la producția ecologică, etichetarea produselor ecologice și regimul de import al produselor ecologice („actul avut în vedere”).

               În conformitate cu Regulamentul său de procedură, Comitetul de cooperare intenționează să recurgă la posibilitatea unei proceduri scrise în temeiul articolului 6 din anexa I la „Decizia Omnibus” (Decizia nr. 1/2010 a Comitetului de cooperare UE-San Marino din 29 martie 2010
                  1
               ).

               Scopul actului avut în vedere este de a stabili, între părțile la acord, normele aplicabile ale UE privind producția ecologică, etichetarea produselor ecologice și regimul de import al produselor ecologice.

               Această clarificare va permite Republicii San Marino să aplice în mod corect acquis-ul UE și să reia comerțul cu produse ecologice cu UE. De asemenea, aceasta va permite UE să includă Republica San Marino în Sistemul electronic de control al comerțului și de expertiză („TRACES”). Începând din octombrie 2017, în temeiul Regulamentului (CE) 2016/1842, a fost posibil să se elibereze și să se emită un certificat de inspecție electronic (necesar pentru punerea în liberă circulație a produselor importate în Uniune) exclusiv prin intermediul TRACES. Anterior, certificatul era emis numai pe hârtie.

               Actul avut în vedere va permite, de asemenea, autorităților din San Marino să ia decizii în domeniul reglementat de act și să emită comunicări în cazul în care dispozițiile relevante se referă la decizii sau comunicări ale statelor membre ale UE.

               3.Poziția care trebuie adoptată în numele Uniunii

               Acordul UE-San Marino impune Republicii San Marino obligația de a aplica părțile acquisului UE care fac obiectul acordului, astfel cum sunt aplicabile în UE și în măsura în care acest lucru este necesar pentru buna funcționare a acordului. Acesta prevede că dispozițiile aplicabile, inclusiv normele privind calitatea, se stabilesc mai amănunțit de către Comitetul de cooperare. Pentru a asigura securitatea juridică și pentru a sprijini funcționarea corespunzătoare a uniunii vamale instituite prin acord, este necesar, în prezent, să se clarifice acquis-ul aplicabil privind producția ecologică, etichetarea produselor ecologice și regimul de import al produselor ecologice. Prezentul proiect de decizie a Comitetului de cooperare UESan Marino oferă această clarificare.

                  Părțile relevante ale acquis-ului (astfel cum au fost modificate și corectate) includ:

               –Regulamentul (CE) nr. 834/2007 al Consiliului privind producția ecologică și etichetarea produselor ecologice
                  2
               ;

               –Regulamentul (CE) nr. 889/2008 al Comisiei
                  3
                de stabilire a normelor de punere în aplicare a Regulamentului (CE) nr. 834/2007 al Consiliului și

               –Regulamentul (CE) nr. 1235/2008
                  4
                al Comisiei de stabilire a normelor de aplicare a Regulamentului (CE) nr. 834/2007 al Consiliului în ceea ce privește regimul de import al produselor ecologice din țări terțe.

               Datorită acestei clarificări, prin intermediul unei decizii a Comitetului de cooperare, Republica San Marino va putea să aplice în mod corect acquis-ul UE și să reia comerțul cu produse ecologice cu UE, iar UE va putea să includă Republica San Marino în Sistemul electronic de control al comerțului și de expertiză al UE - „TRACES” (a se vedea secțiunea 2.3).

               Acordul UE-San Marino urmărește să promoveze o cooperare globală între părți, să consolideze relațiile dintre acestea și să contribuie la dezvoltarea socială și economică a Republicii San Marino. Clarificarea normelor care urmează să fie aplicate produselor ecologice va permite Republicii San Marino să comercializeze aceste produse și va consolida, astfel, relația specială a UE cu aceasta, astfel cum se prevede la articolul 8 din Tratatul privind Uniunea Europeană și în Declarația nr. 3 privind dispoziția respectivă.

               Propunerea respectă principiul subsidiarității, deoarece obiectivul este de a clarifica aplicabilitatea într-o țară terță a normelor din sectorul agriculturii ecologice, stabilite la nivelul UE. Acest lucru nu poate fi realizat de statele membre.

               4.Temeiul juridic

               4.1.Temeiul juridic procedural

               4.1.1.Principii

               Articolul 218 alineatul (9) din Tratatul privind funcționarea Uniunii Europene (TFUE) prevede posibilitatea adoptării unor decizii de stabilire „a pozițiilor care trebuie adoptate în numele Uniunii în cadrul unui organism creat printr-un acord, în cazul în care acest organism trebuie să adopte acte cu efecte juridice, cu excepția actelor care modifică sau completează cadrul instituțional al acordului.”

                „Actele cu efecte juridice” includ actele care au efecte juridice în temeiul normelor de drept internațional care reglementează organismul în cauză, precum și instrumentele care nu au un caracter obligatoriu în temeiul dreptului internațional, dar care „au vocația de a influența în mod decisiv conținutul legislației adoptate de legiuitorul Uniunii”
                  5
               .

               4.1.2.Aplicarea la cazul în discuție

               Comitetul de cooperare UE-San Marino este un organism creat printr-un acord, și anume Acordul de cooperare și uniune vamală dintre Comunitatea Economică Europeană și Republica San Marino.

               Actul pe care Comitetul de cooperare este invitat să îl adopte este un act cu efecte juridice.

               Actul avut în vedere are efectele juridice descrise mai jos.

               Acordul UE-San Marino impune Republicii San Marino obligația de a aplica părțile acquisului UE care fac obiectul acordului, astfel cum sunt aplicabile în UE și în măsura în care acest lucru este necesar pentru buna funcționare a acordului.

               Acesta prevede că dispozițiile aplicabile, inclusiv cele privind calitatea, trebuie să fie stabilite mai detaliat de către Comitetul de cooperare. Pentru a asigura securitatea juridică și pentru a sprijini funcționarea corespunzătoare a uniunii vamale instituite prin acord, este necesar, în prezent, să se clarifice acquis-ul aplicabil privind producția ecologică, etichetarea produselor ecologice și regimul de import al produselor ecologice. Proiectul de decizie a Comitetului de cooperare UE-San Marino oferă această clarificare.

               Această clarificare va permite Republicii San Marino să aplice în mod corect acquis-ul UE și să reia comerțul cu produse ecologice cu UE. De asemenea, aceasta va permite UE să includă Republica San Marino în Sistemul electronic de control al comerțului și de expertiză („TRACES”).

               Începând din octombrie 2017, în temeiul Regulamentului (CE) 2016/1842, a fost posibil să se elibereze și să se emită un certificat de inspecție electronic (necesar pentru punerea în liberă circulație a produselor importate în Uniune) exclusiv prin intermediul TRACES. Anterior, certificatul era emis numai pe hârtie.

               Actul avut în vedere va permite autorităților din San Marino să ia decizii în domeniul reglementat de act și să emită comunicări în cazul în care dispozițiile relevante se referă la decizii sau comunicări ale statelor membre ale UE.

               Actul avut în vedere nu completează cadrul instituțional al acordului și nu aduce modificări la acesta.

               Prin urmare, temeiul juridic procedural al deciziei propuse este articolul 218 alineatul (9) din TFUE.

               4.2.Temeiul juridic material

               4.2.1.Principii

               Temeiul juridic material al unei decizii adoptate în temeiul articolului 218 alineatul (9) din TFUE depinde în primul rând de obiectivul și de conținutul actului avut în vedere cu privire la care se adoptă o poziție în numele Uniunii. În cazul în care actul în cauză urmărește două obiective sau include două elemente, iar unul dintre aceste obiective sau elemente poate fi identificat ca fiind obiectivul sau elementul principal, iar celălalt obiectiv sau element are mai degrabă un caracter accesoriu, decizia adoptată în temeiul articolului 218 alineatul (9) din TFUE trebuie aibă la bază un singur temei juridic material, respectiv cel impus de obiectivul sau de elementul principal sau predominant.

               4.2.2.Aplicarea la cazul în discuție

               Obiectivul principal și conținutul actului avut în vedere se referă la agricultură.

               Regulamentele care fac obiectul actului avut în vedere [Regulamentul (CE) nr. 834/2007 al Consiliului și Regulamentele (CE) nr. 889/2008 și nr. 1235/2008 ale Comisiei] se întemeiază pe articolul 43 din TFUE (ex-articolul 37 din TCE).

               Prin urmare, temeiul juridic material al deciziei propuse este articolul 43 din TFUE.

               4.3.Concluzie

               Temeiul juridic al deciziei propuse ar trebui să fie articolul 43 din TFUE coroborat cu articolul 218 alineatul (9) din TFUE.

               5.Publicarea actului avut în vedere

               Având în vedere faptul că Decizia Comitetului de cooperare UE-San Marino va avea efectele juridice menționate la punctul 4.1.2., este oportun să fie publicată în Jurnalul Oficial al Uniunii Europene după adoptarea sa.

               2019/0100 (NLE)

               Propunere de

               DECIZIE A CONSILIULUI

               privind poziția care urmează să fie adoptată în numele Uniunii Europene în cadrul Comitetului de cooperare instituit prin Acordul de cooperare și uniune vamală dintre Comunitatea Economică Europeană și Republica San Marino în ceea ce privește dispozițiile aplicabile referitoare la producția ecologică și etichetarea produselor ecologice, precum și la regimul de import al produselor ecologice

               CONSILIUL UNIUNII EUROPENE,

               având în vedere Tratatul privind funcționarea Uniunii Europene, în special articolul 43 coroborat cu articolul 218 alineatul (9),

               având în vedere propunerea Comisiei Europene,

               întrucât:

               (1)Acordul de cooperare și uniune vamală dintre Comunitatea Economică Europeană și Republica San Marino
                  6
                („acordul”) a fost încheiat de Uniune prin Decizia 2002/245/CE a Consiliului
                  7
                și a intrat în vigoare la 1 aprilie 2002.

               (2)În temeiul articolului 7 alineatul (2) din acord, Comitetul de cooperare are obligația de a stabili mai amănunțit dispozițiile regulamentelor privind calitatea.

               (3)Comitetul de cooperare adoptă o decizie privind dispozițiile aplicabile, în temeiul acordului, ale legislației Uniunii referitoare la producția ecologică și etichetarea produselor ecologice, și regimul de import al produselor ecologice.

               (4)Este oportun să se stabilească poziția care urmează să fie adoptată în numele Uniunii în cadrul Comitetului de cooperare, întrucât clarificarea mai amănunțită a dispozițiilor aplicabile ale legislației Uniunii va spori securitatea juridică între părțile la acord și va sprijini buna funcționare a uniunii vamale dintre Uniune și Republica San Marino.

               (5)Prin urmare, este necesar să se clarifice legislația aplicabilă a Uniunii privind producția ecologică și etichetarea produselor ecologice, care include Regulamentul (CE) nr. 834/2007 al Consiliului
                  8
                și Regulamentele (CE) nr. 889/2008 și (CE)
                  9
                nr. 1235/2008 ale Comisiei
                  10
               . În plus, este necesar să se stabilească regimul de import al produselor ecologice, precum și o procedură de urmat în cazul în care se adoptă o nouă legislație a Uniunii privind producția ecologică și etichetarea produselor ecologice care afectează trimiterile la dispozițiile aplicabile și regimul de import convenit,

               ADOPTĂ PREZENTA DECIZIE:

               Articolul 1

               Poziția care urmează să fie adoptată în numele Uniunii în cadrul Comitetului de cooperare instituit prin Acordul de cooperare și uniune vamală dintre Comunitatea Economică Europeană și Republica San Marino se întemeiază pe proiectul de act al Comitetului de cooperare, atașat la prezenta decizie.

               Reprezentanții Uniunii în cadrul Comitetului de cooperare pot conveni asupra unor modificări minore ale proiectului de act fără a mai fi necesară o nouă decizie a Consiliului.

               Articolul 2

               Prezenta decizie se adresează Comisiei.

               Adoptată la Bruxelles,

                     Pentru Consiliu,

                     Președintele

                     (1)

                        JO L 156, 23.6.2010, p. 13.

                     (2)

                        Regulamentul (CE) nr. 834/2007 al Consiliului din 28 iunie 2007 privind producția ecologică și etichetarea produselor ecologice, precum și de abrogare a Regulamentului (CEE) nr. 2092/91 (JO L 189, 20.7.2007, p. 1).

                     (3)

                        Regulamentul (CE) nr. 889/2008 al Comisiei din 5 septembrie 2008 de stabilire a normelor de aplicare a Regulamentului (CE) nr. 834/2007 al Consiliului privind producția ecologică și etichetarea produselor ecologice în ceea ce privește producția ecologică, etichetarea și controlul (JO L 250, 18.9.2008, p. 1).

                     (4)

                        Regulamentul (CE) nr. 1235/2008 al Comisiei din 8 decembrie 2008 de stabilire a normelor de aplicare a Regulamentului (CE) nr. 834/2007 al Consiliului în ceea ce privește regimul de import al produselor ecologice din țări terțe (JO L 334, 12.12.2008, p. 25).

                     (5)

                        Hotărârea Curții de Justiție din 7 octombrie 2014, Germania/Consiliul, C-399/12, ECLI:EU:C:2014:2258, punctele 61-64.

                     (6)

                        JO L 84, 28.3.2002, p. 43.

                     (7)

                        Decizia 2002/245/CE a Consiliului din 28 februarie 2002 privind încheierea Acordului de cooperare și uniune vamală între Comunitatea Economică Europeană și Republica San Marino și a protocolului la acordul menționat anterior ca urmare a extinderii intrate în vigoare la 1 ianuarie 1995 (JO L 84, 28.3.2002, p. 41).

                     (8)

                        Regulamentul (CE) nr. 834/2007 al Consiliului din 28 iunie 2007 privind producția ecologică și etichetarea produselor ecologice, precum și de abrogare a Regulamentului (CEE) nr. 2092/91 (JO L 189, 20.7.2007, p. 1).

                     (9)

                        Regulamentul (CE) nr. 889/2008 al Comisiei din 5 septembrie 2008 de stabilire a normelor de aplicare a Regulamentului (CE) nr. 834/2007 al Consiliului privind producția ecologică și etichetarea produselor ecologice în ceea ce privește producția ecologică, etichetarea și controlul (JO L 250, 18.9.2008, p. 1).

                     (10)

                        Regulamentul (CE) nr. 1235/2008 al Comisiei din 8 decembrie 2008 de stabilire a normelor de aplicare a Regulamentului (CE) nr. 834/2007 al Consiliului în ceea ce privește regimul de import al produselor ecologice din țări terțe (JO L 334, 12.12.2008, p. 25).

    ---documentbreak---

               COMISIA EUROPEANĂ
            Bruxelles, 30.4.2019
            COM(2019) 207 final
            ANEXĂ
            la
            Propunerea de decizie a Consiliului
            privind poziția care urmează să fie adoptată în numele Uniunii Europene în cadrul Comitetului de cooperare instituit prin Acordul de cooperare și uniune vamală dintre Comunitatea Economică Europeană și Republica San Marino în ceea ce privește dispozițiile aplicabile referitoare la producția ecologică și etichetarea produselor ecologice, precum și la regimul de import al produselor ecologice

               ANEXĂ

               Proiect

               DECIZIA NR. …/2018 A COMITETULUI DE COOPERARE UE-SAN MARINO

               din XX YY 2018

               privind dispozițiile aplicabile referitoare la producția ecologică și etichetarea produselor ecologice, precum și la regimul de import al produselor ecologice adoptat în temeiul Acordului de cooperare și uniune vamală dintre Comunitatea Economică Europeană și Republica San Marino

               COMITETUL DE COOPERARE UE-SAN MARINO,

               având în vedere Acordul de cooperare și uniune vamală dintre Comunitatea Economică Europeană și Republica San Marino
                  1
               , în special articolul 7 alineatul (2), articolul 8 alineatul (3) litera (c) și articolul 23 alineatul (1),

               întrucât:

               (1)
                     Articolul 6 alineatul (4) din Acordul de cooperare și uniune vamală dintre Comunitatea Economică Europeană și Republica San Marino (denumit în continuare „acordul”) prevede că, în ceea ce privește schimburile comerciale cu produse agricole între Uniune și Republica San Marino, aceasta din urmă se angajează să adopte legislația Uniunii în materie de calitate, în cazul în care acest lucru este necesar pentru buna funcționare a acordului.

               (2)
                     În temeiul articolului 7 alineatul (1) a cincea liniuță din acord, Republica San Marino aplică, pentru țările care nu sunt membre ale Uniunii („țările terțe”), legislația Uniunii în materie de calitate, atunci când acest lucru este necesar pentru buna funcționare a acordului.

               (3)
                     Pentru a se evita obstacolele din calea liberei circulații a mărfurilor și pentru a se asigura buna funcționare a uniunii vamale instituite prin acord, este necesar să se stabilească mai amănunțit dispozițiile legislației Uniunii în materie de calitate aplicabile producției ecologice și etichetării produselor ecologice.

               (4)
                     Pentru a se asigura conformitatea cu legislația Uniunii în ceea ce privește importurile de produse ecologice din țări terțe în Republica San Marino, este necesar să se stabilească dispozițiile relevante care urmează să fie aplicate de autoritățile sale naționale.

               (5)
                     Pentru a se asigura conformitatea cu legislația Uniunii în ceea ce privește produsele ecologice preparate sau fabricate în Republica San Marino, ar trebui, de asemenea, să se stabilească dispozițiile relevante.

               (6)
                     Este oportun, de asemenea, să se prevadă o procedură de urmat în cazul în care se adoptă o nouă legislație a Uniunii privind producția ecologică și etichetarea produselor ecologice care afectează trimiterile la prevederile și dispozițiile stabilite în prezenta decizie,

                  ADOPTĂ PREZENTA DECIZIE:

               Articolul 1

               Dispozițiile aplicabile ale legislației Uniunii privind producția ecologică și etichetarea produselor ecologice sunt enumerate în anexa A.

               Articolul 2

               Dispozițiile necesare pentru a se asigura conformitatea cu legislația Uniunii menționată la articolul 1 în ceea ce privește importurile de produse ecologice din țări terțe în Republica San Marino sunt prevăzute în anexa B.

               Articolul 3

               Dispozițiile necesare pentru a se asigura conformitatea cu legislația Uniunii menționată la articolul 1 în ceea ce privește produsele ecologice preparate sau fabricate în Republica San Marino sunt prevăzute în anexa C.

               Articolul 4

               Modificările anexelor A, B și C, precum și alte dispoziții practice necesare pentru punerea în aplicare a legislației menționate în respectivele anexe se stabilesc de comun acord de serviciile Comisiei Europene și de autoritățile din Republica San Marino.

               Articolul 5

               Prezenta decizie intră în vigoare la data adoptării.

               Adoptată la Bruxelles, XX YYY 2018

                  Pentru Comitetul de cooperare,

                  Președintele

               ANEXA A

               LISTA DISPOZIȚIILOR APLICABILE REFERITOARE LA PRODUCȚIA ECOLOGICĂ ȘI ETICHETAREA PRODUSELOR ECOLOGICE

               Regulamentul (CE) nr. 834/2007 al Consiliului din 28 iunie 2007 privind producția ecologică și etichetarea produselor ecologice, precum și de abrogare a Regulamentului (CEE) nr. 2092/91 (JO L 189, 20.7.2007, p. 1), astfel cum a fost modificat prin:

               -
                     Regulamentul (CE) nr. 967/2008 al Consiliului din 29 septembrie 2008 (JO L 264, 3.10.2008, p. 1);

               -
                     Regulamentul (UE) nr. 517/2013 al Consiliului din 13 mai 2013 (JO L 158, 10.6.2013, p. 1).

               Regulamentul (CE) nr. 889/2008 al Comisiei din 5 septembrie 2008 de stabilire a normelor de aplicare a Regulamentului (CE) nr. 834/2007 al Consiliului privind producția ecologică și etichetarea produselor ecologice în ceea ce privește producția ecologică, etichetarea și controlul (JO L 250, 18.9.2008, p. 1), astfel cum a fost modificat prin:

               -
                     Regulamentul (CE) nr. 1254/2008 al Comisiei din 15 decembrie 2008 (JO L 337, 16.12.2008, p. 80);

               -
                     Regulamentul (CE) nr. 710/2009 al Comisiei din 5 august 2009 (JO L 204, 6.8.2009, p. 15);

               -
                     Regulamentul (UE) nr. 271/2010 al Comisiei din 24 martie 2010 (JO L 84, 31.3.2010, p. 19);

               -
                     Regulamentul de punere în aplicare (UE) nr. 344/2011 al Comisiei din 8 aprilie 2011 (JO L 96, 9.4.2011, p. 15);

               -
                     Regulamentul de punere în aplicare (UE) nr. 426/2011 al Comisiei din 2 mai 2011 (JO L 113, 3.5.2011, p. 1);

               -
                     Regulamentul de punere în aplicare (UE) nr. 126/2012 al Comisiei din 14 februarie 2012 (JO L 41, 15.2.2012, p. 5);

               -
                     Regulamentul de punere în aplicare (UE) nr. 203/2012 al Comisiei din 8 martie 2012 (JO L 71, 9.3.2012, p. 42);

               -
                     Regulamentul de punere în aplicare (UE) nr. 505/2012 al Comisiei din 14 iunie 2012 (JO L 154, 15.6.2012, p. 12);

               -
                     Regulamentul de punere în aplicare (UE) nr. 392/2013 al Comisiei din 29 aprilie 2013 (JO L 118, 30.4.2013, p. 5);

               -
                     Regulamentul (UE) nr. 519/2013 al Comisiei din 21 februarie 2013 (JO L 158, 10.6.2013, p. 74);

               -
                     Regulamentul de punere în aplicare (UE) nr. 1030/2013 al Comisiei din 24 octombrie 2013 (JO L 283, 25.10.2013, p. 15);

               -
                     Regulamentul de punere în aplicare (UE) nr. 1364/2013 al Comisiei din 17 decembrie 2013 (JO L 343, 19.12.2013, p. 29);

               -
                     Regulamentul de punere în aplicare (UE) nr. 354/2014 al Comisiei din 8 aprilie 2014 (JO L 106, 9.4.2014, p. 7);

               -
                     Regulamentul de punere în aplicare (UE) nr. 836/2014 al Comisiei din 31 iulie 2014 (JO L 230, 1.8.2014, p. 10);

               -
                     Regulamentul de punere în aplicare (UE) nr. 1358/2014 al Comisiei din 18 decembrie 2014 (JO L 365, 19.12.2014, p. 97);

               -
                     Regulamentul de punere în aplicare (UE) 2016/673 al Comisiei din 29 aprilie 2016 (JO L 116, 30.4.2016, p. 8);

               -
                     Regulamentul de punere în aplicare (UE) 2016/1842 al Comisiei din 14 octombrie 2016 (JO L 282, 19.10.2016, p. 19);

               -
                     Regulamentul de punere în aplicare (UE) 2017/838 al Comisiei din 17 mai 2017 (JO L 125, 18.5.2017, p. 5);

               -
                     Regulamentul de punere în aplicare (UE) 2017/2273 al Comisiei din 8 decembrie 2017 (JO L 326, 9.12.2017, p. 42).

               Regulamentul (CE) nr. 1235/2008 al Comisiei din 8 decembrie 2008 de stabilire a normelor de aplicare a Regulamentului (CE) nr. 834/2007 al Consiliului în ceea ce privește regimul de import al produselor ecologice din țări terțe (JO L 334, 12.12.2008, p. 25), astfel cum a fost modificat prin:

               -
                     Regulamentul (CE) nr. 537/2009 al Comisiei din 19 iunie 2009 (JO L 159, 20.6.2009, p. 6);

               -
                     Regulamentul (UE) nr. 471/2010 al Comisiei din 31 mai 2010 (JO L 134, 1.6.2010, p. 1);

               -
                     Regulamentul de punere în aplicare (UE) nr. 590/2011 al Comisiei din 20 iunie 2011 (JO L 161, 21.6.2011, p. 9);

               -
                     Regulamentul de punere în aplicare (UE) nr. 1084/2011 al Comisiei din 27 octombrie 2011 (JO L 281, 28.10.2011, p. 3);

               -
                     Regulamentul de punere în aplicare (UE) nr. 1267/2011 al Comisiei din 6 decembrie 2011 (JO L 324, 7.12.2011, p. 9);

               -
                     Regulamentul de punere în aplicare (UE) nr. 126/2012 al Comisiei din 14 februarie 2012 (JO L 41, 15.2.2012, p. 5);

               -
                     Regulamentul de punere în aplicare (UE) nr. 508/2012 al Comisiei din 20 iunie 2012 (JO L 162, 21.6.2012, p. 1);

               -
                     Regulamentul de punere în aplicare (UE) nr. 751/2012 al Comisiei din 16 august 2012 (JO L 222, 18.8.2012, p. 5);

               -
                     Regulamentul de punere în aplicare (UE) nr. 125/2013 al Comisiei din 13 februarie 2013 (JO L 43, 14.2.2013, p. 1);

               -
                     Regulamentul (UE) nr. 519/2013 al Comisiei din 21 februarie 2013 (JO L 158, 10.6.2013, p. 74);

               -
                     Regulamentul de punere în aplicare (UE) nr. 567/2013 al Comisiei din 18 iunie 2013 (JO L 167, 19.6.2013, p. 30);

               -
                     Regulamentul de punere în aplicare (UE) nr. 586/2013 al Comisiei din 20 iunie 2013 (JO L 169, 21.6.2013, p. 51);

               -
                     Regulamentul de punere în aplicare (UE) nr. 355/2014 al Comisiei din 8 aprilie 2014 (JO L 106, 9.4.2014, p. 15);

               -
                     Regulamentul de punere în aplicare (UE) nr. 442/2014 al Comisiei din 30 aprilie 2014 (JO L 130, 1.5.2014, p. 39);

               -
                     Regulamentul de punere în aplicare (UE) nr. 644/2014 al Comisiei din 16 iunie 2014 (JO L 177, 17.6.2014, p. 42);

               -
                     Regulamentul de punere în aplicare (UE) nr. 829/2014 al Comisiei din 30 iulie 2014 (JO L 228, 31.7.2014, p. 9);

               -
                     Regulamentul de punere în aplicare (UE) nr. 1287/2014 al Comisiei din 28 noiembrie 2014 (JO L 348, 4.12.2014, p. 1);

               -
                     Regulamentul de punere în aplicare (UE) 2015/131 al Comisiei din 26 ianuarie 2015 (JO L 23, 29.1.2015, p. 1);

               -
                     Regulamentul de punere în aplicare (UE) 2015/931 al Comisiei din 17 iunie 2015 (JO L 151, 18.6.2015, p. 1);

               -
                     Regulamentul de punere în aplicare (UE) 2015/1980 al Comisiei din 4 noiembrie 2015 (JO L 289, 5.11.2015, p. 6);

               -
                     Regulamentul de punere în aplicare (UE) 2015/2345 al Comisiei din 15 decembrie 2015 (JO L 330, 16.12.2015, p. 29);

               -
                     Regulamentul de punere în aplicare (UE) 2016/459 al Comisiei din 18 martie 2016 (JO L 80, 31.3.2016, p. 14);

               -
                     Regulamentul de punere în aplicare (UE) 2016/910 al Comisiei din 9 iunie 2016 (JO L 153, 10.6.2016, p. 23);

               -
                     Regulamentul de punere în aplicare (UE) 2016/1330 al Comisiei din 2 august 2016 (JO L 210, 4.8.2016, p. 43);

               -
                     Regulamentul de punere în aplicare (UE) 2016/1842 al Comisiei din 14 octombrie 2016 (JO L 282, 19.10.2016, p. 19);

               -
                     Regulamentul de punere în aplicare (UE) 2016/2259 al Comisiei din 15 decembrie 2016 (JO L 342, 16.12.2016, p. 4);

               -
                     Regulamentul de punere în aplicare (UE) 2017/872 al Comisiei din 22 mai 2017 (JO L 134, 23.5.2017, p. 6);

               -
                     Regulamentul de punere în aplicare (UE) 2017/1473 al Comisiei din 14 august 2017 (JO L 210, 15.8.2017, p. 4);

               -
                     Regulamentul de punere în aplicare (UE) 2017/1862 al Comisiei din 16 octombrie 2017 (JO L 266, 17.10.2017, p. 1);

               -
                     Regulamentul de punere în aplicare (UE) 2017/2329 al Comisiei din 14 decembrie 2017 (JO L 333, 15.12.2017, p. 29);

               -
                     Regulamentul de punere în aplicare (UE) 2018/949 al Comisiei din 3 iulie 2018 (JO L 167, 4.7.2018, p. 3),

               astfel cum a fost rectificat în:

               JO L 28, 4.2.2015, p. 48 (1287/2014),

               JO L 241, 17.9.2015, p. 51 (2015/131).

               ANEXA B

               DISPOZIȚIILE MENȚIONATE LA ARTICOLUL 2

                1. Produsele ecologice importate în Republica San Marino din țări terțe sunt însoțite de un certificat de inspecție, astfel cum se menționează la articolul 33 alineatul (1) primul paragraf litera (d) din Regulamentul (CE) nr. 834/2007.

               2. Republica San Marino utilizează Sistemul electronic de control al comerțului și de expertiză (TRACES) instituit prin Decizia 2003/24/CE a Comisiei
                  2
                pentru prelucrarea certificatelor electronice de inspecție aferente importurilor de produse ecologice din țări terțe.

               3. În sensul articolului 13 din Regulamentul (CE) nr. 1235/2008, în ceea ce privește importurile de produse ecologice din țări terțe în Republica San Marino, verificarea și vizarea certificatelor de inspecție prin utilizarea TRACES se efectuează în numele Republicii San Marino de către birourile vamale enumerate în anexa II la Decizia nr.1/2010 „Omnibus”
                  3
               .

               4. În sensul articolului 16 alineatul (2) din Regulamentul (CE) nr. 1235/2008, se poate solicita Republicii San Marino să acționeze în calitate de coraportor. Republica San Marino este liberă să accepte sau nu această sarcină.

               ANEXA C

               DISPOZIȚIILE MENȚIONATE LA ARTICOLUL 3

                1.La articolele relevante din regulamentele enumerate în anexa A, se consideră că termenul „stat membru” sau „state membre” include Republica San Marino.

               2.În cazul în care articolele relevante din regulamentele enumerate în anexa A prevăd că un stat membru trebuie să adopte o decizie sau să efectueze o comunicare ori o notificare, decizia sau comunicarea în cauză este luată sau efectuată de către autoritățile din Republica San Marino. Aceste autorități iau în considerare avizele comitetelor științifice ale Uniunii și utilizează ca bază pentru deciziile lor jurisprudența Curții de Justiție a Uniunii Europene și normele de conduită administrativă adoptate de Comisia Europeană.

                     (1)

                        JO L 84, 28.3.2002, p. 43.

                     (2)

                        Decizia 2003/24/CE a Comisiei din 30 decembrie 2002 privind dezvoltarea unui sistem informatic veterinar integrat (JO L 8, 14.1.2003, p. 44).

                     (3)

                        Decizia nr. 1/2010 („Omnibus”) a Comitetului de cooperare UE-San Marino din 29 martie 2010 de stabilire a unor măsuri de punere în aplicare a Acordului privind cooperarea și uniunea vamală dintre Comunitatea Economică Europeană și Republica San Marino (JO L 156, 23.6.2010, p. 13).